Návrh
Opatrenie
Ministerstva dopravy, výstavby a regionálneho rozvoja Slovenskej republiky
č. ......
z ......2011,
ktorým sa ustanovujú podrobnosti o hodnotiacich kritériách pre poskytovanie dotácií na spracovanie územnoplánovacej dokumentácie obcí

Ministerstvo dopravy, výstavby a regionálneho rozvoja Slovenskej republiky (ďalej len „ministerstvo“) podľa § 9 písm. a) a § 10 písm. c) zákona č. ..../2011 Z. z. o poskytovaní dotácií na spracovanie územnoplánovacej dokumentácie obcí (ďalej len „zákon“) ustanovuje:

§ 1

		Týmto opatrením sa ustanovujú podrobnosti o hodnotiacich kritériách pre poskytovanie dotácií (ďalej len „hodnotiace kritériá“)  pre vyhodnocovanie žiadostí o poskytnutie dotácie (ďalej len „žiadosť“)  
a)	na spracovanie konceptu riešenia územného plánu obce alebo alebo územného plánu zóny podľa § 2 písm. a) zákona,
b)	na spracovanie návrhu územného  plánu obce  alebo územného plánu zóny § 2 písm. b)  zákona,
c)	na spracovanie zmien a doplnkov územného plánu obce alebo územného plánu zóny § 2 písm. c) zákona.

§ 2

(1)	Popis hodnotiacich kritérií podľa § 1 a bodové hodnotenie  sú uvedené v prílohe..

§ 3

(1)	Žiadosti podľa hodnotiacich kritérií uvedených v prílohe sa vyhodnocujú, ak splnili  podmienky  poskytnutia  dotácie  podľa  § 4  ods. 1 a 2 zákona.
(2)	Komisia pre hodnotenie žiadostí k poskytovaniu dotácií na spracovanie územnoplánovacej dokumentácie podľa § 6 ods. 2 zákona vyhodnotí žiadosti podľa hodnotiacich kritérií uvedených v prílohe a zostaví poradie tak, že na prvom mieste uvedie žiadosť s najvyšším počtom bodov.
(3)	Podkladom pre vyhodnocovanie jednotlivých hodnotiacich kritérií sú údaje uvedené v žiadosti o poskytnutie dotácie, údaje zverejnené Štatistickým úradom Slovenskej republiky a údaje, ktoré má k dispozícii ministerstvo a krajské stavebné úrady. Zdroj jednotlivých údajov je uvedený pri každom kritériu.
(4)	Poradie hodnotiacich kritérií uvedené v prílohe vyjadruje významnosť daného kritéria. 
(5)	Ak viaceré žiadosti získajú rovnaké celkové bodové hodnotenie, komisia určí poradie podľa počtu bodov získaných podľa jednotlivých hodnotiacich kritérií. Do poradia zaradí najskôr tú žiadosť, ktorá v prvom hodnotiacom kritériu získala najviac bodov. Ak v prvom hodnotiacom kritériu žiadosti získali rovnaký počet bodov, porovnávajú sa bodové hodnoty druhého a postupne ďalších nasledujúcich.

§ 4

Toto opatrenie nadobúda účinnosť 15. septembra 2011.

Ján Figeľ 

Príloha k opatreniu č. .....

Tabuľka bodového hodnotenia podľa HODNOTIACICH kritérií
Hodnotiace kritérium	Zdroj	Popis stupnice kritéria	Príslušný počet bodov	
A
Počet obyvateľov k 31.12 (n-2) )	ŠÚ SR
	Obce s počtom obyvateľov do 2000 	35	
		Obce s počtom obyvateľov od 2 000 do 5 000 	30	
		Obce s počtom obyvateľov od 5 000  do 10 000	25	
		Obce s počtom obyvateľov od 10 000 a viac	20	
		Spoločný územný plánom (2 a viac obcí))	0	
B
Druh územnoplánovacej dokumentácie a jej etapa
	žiadosť	Koncept riešenia územného plánu obce	50	
		Koncept riešenia územného plánu zóny	45	
		Návrh riešenia územného plánu obce	60	
		Návrh riešenia územného plánu obce	55	
		Koncept riešenia územného plánu obce + návrh  riešenia územného plánu obce	55	
		Koncept riešenia územného plánu zóny + návrh  riešenia územného plánu zóny	50	
		Zmeny a doplnky územného plánu obce (v prípade, ak  v roku n alebo  n -1  neobstarávala žiadne iné zmeny a doplnky územného plánu)	45	
		Zmeny a doplnky územného plánu zóny (v prípade, ak v roku n alebo  n -1  neobstarávala žiadne iné zmeny a doplnky územného plánu)	40	
C
Aktivity obce v regionálnom rozvoji	Krajský stavebný
úrad	Žiadateľom je obec, ktorá má spracovaný Program hospodárskeho a sociálneho rozvoja obce	20	
•			Žiadateľom je obec, na ktorej území sa nachádza chránené vtáčie územie alebo územie európskeho významu navrhované alebo patriace do súvislej európskej sústavy chránených území (NATURA 2000), (zákon č. 543/2002 Z.z. o ochrane prírody a krajiny v znení neskorších predpisov) , na území obce sa nachádza pamiatkové územie ( zákon č.49/2002 Z.z. o ochrane pamiatkového fondu v znení neskorších predpisov) alebo kúpeľné miesto (zákon č. 277/1994 Z.z. o zdravotnej starostlivosti v znení neskorších predpisov) 	20	
•	D
•	Trasa líniovej dopravnej stavby v katastri v obce	ministerstvo a žiadosť	Navrhované líniové dopravné stavby v rámci územnoplánovacej dokumentácie – železnica, diaľnica, rýchlostná cesta, cesta 1. triedy	15	
E
Dátum doručenia žiadosti na ministerstvo)	ministerstvo	Doručené na ministerstvo v termíne  15.1. – 29.1. 	7	
		Doručené na ministerstvo v termíne   30.1. – 13.2.	3	
		Doručené na ministerstvo v termíne  14.2. – 28.2.	1	
•	F
•	Neschválenie predchádzajúcej dotácie	ministerstvo	Žiadateľom je obec, ktorá si opätovne podala žiadosť a v predchádzajúcom roku (n-1)  jej žiadosť nebola schválená, hoci splnila podmienky poskytnutia dotácie	5	
G
Nevyužitie predchádzajúcej dotácie)	ministerstvo	100 – 500 eur	-3	
		500 – 800 eur	-5	
		800 – 1000 eur	-7	
		1000 - 1500 eur	-10	
		1500 a viac eur	-15	
		úplne nevyužitie	-20